**ETHOL I’R GYMRODORIAETH | CYLCH ETHOLIAD 2019/20**

**ARWEINIAD: Y BROSES ETHOL**

**Arweiniad ar y broses ethol**

1. Cyfrifoldeb y Prif Gynigydd (1) yw enwebu’r ymgeisydd i’w ethol, nodi eilydd, gweithio gyda’r ymgeisydd i ddatblygu’r CV cryno, ymateb i honiad yr ymgeisydd o ragoriaeth, nodi cefnogwr gwybodus i ddarparu adroddiad cyfrinachol i’w gyflwyno gyda’r enwebiad, nodi tri asesydd y gellid eu defnyddio gan y panel craffu i asesu’r achos a (2) sicrhau bod yr holl ffurflenni perthnasol yn cael eu cyflwyno i’r Gymdeithas ar yr un pryd. Am fod y broses o ddethol ar gyfer y gymrodoriaeth yn hynod o gystadleuol ac i gryfhau siawns yr ymgeisydd o lwyddo, mae’n bwysig darparu tystiolaeth ar gyfer yr achos dros ethol gan ddefnyddio meincnodau’r Gymdeithas.
2. Rhaid i’r Ymgeisydd gael ei enwebu gan DDAU Gymrawd: Prif Gynigydd ac Eilydd. Mae rhestr o Gymrodyr cyfredol i’w gweld ar y wefan https://www.[cymdeithasddysgedig](https://www.cymdeithasddysgedig.cymru/ein-cymrodyr/y-cymrodyr/).cymru/ein-cymrodyr/
3. Caniateir i Gymrodyr weithredu fel Prif Gynigydd ar gyfer **tri ymgeisydd NEWYDD yn unig** ym mhob cylch etholiadol. Fodd bynnag, caiff enwebiadau ymgeiswyr benywaidd ac ymgeiswyr o grwpiau eraill heb gynrychiolaeth ddigonol eu heithrio o’r cyfyngiad hwn
4. Rhaid cadw’r enwebiad yn **GWBL GYFRINACHOL** rhwng yr Ymgeisydd, y Cynigwyr a’r Gymdeithas.
5. Ni ddylai ymgeiswyr dan unrhyw amgylchiadau ysgogi eu henwebiad eu hunain, cwblhau’r Ffurflen Enwebu na sicrhau’r llofnodion cefnogol.
6. Ni fydd y Gymdeithas yn cyfathrebu â’r Ymgeisydd am yr enwebiad mewn unrhyw ffordd.
7. Caiff pob enwebiad ei gyfeirio at Bwyllgor Craffu (atodir rhestr o gwmpas pob pwyllgor) a fydd yn ceisio o leiaf un Adroddiad Asesu mewn perthynas â’r Ymgeisydd cyn y cyfarfodydd Pwyllgor.
8. Bydd y Cyngor yn ystyried argymhellion y Pwyllgorau Craffu ac yn llunio rhestr o Ymgeiswyr cymeradwy i’w chyflwyno i’r Gymrodoriaeth ar gyfer etholiad ffurfiol drwy bleidlais.
9. Bydd dau graffwr yn dilysu canlyniad y bleidlais, a bydd y Gymdeithas yn cysylltu â’r ymgeiswyr llwyddiannus i’w gwahodd i’w derbyn yn ffurfiol yng Nghyfarfod Cyffredinol Blynyddol y Gymdeithas ym mis Mai. Cysylltir â Phrif Gynigwyr yr ymgeiswyr aflwyddiannus i’w hysbysu a yw eu hymgeisydd yn gymwys ar gyfer y cylch etholiadol nesaf. Mae’r Gymdeithas yn argymell cyflwyno ffurflenni wedi’u diweddaru cyn dyddiad cau’r cylch etholiad nesaf.
10. Gellir enwebu ymgeiswyr cymwys am gyfanswm o dair blynedd ac yn dilyn hynny byddent yn gymwys i’w henwebu eto ar ôl cyfnod segur o DDWY flynedd.

**Gwrthdaro buddiannau**

1. Mae cymhwyster i weithredu fel Prif Gynigydd yn ystyried y gwrthdrawiadau buddiannau canlynol:

Nid yw Prif Gynigydd

* yn Gadeirydd un o Bwyllgorau Craffu’r Gymdeithas;
* yn aelod o’r Pwyllgor Craffu y cyflwynir yr ymgeisydd iddo;
* yn perthyn drwy deulu.

Ac eithrio ‘yn perthyn drwy deulu’, **nid yw’r cyfyngiadau uchod yn berthnasol i’r Eilydd**.

**Arweiniad ar y ffurflenni**

1. Rhaid cyflwyno’r ffurflenni’n electronig drwy ebost i: [nominations@lsw.wales.ac.uk](mailto:nominations@lsw.wales.ac.uk) i gyrraedd erbyn **Dydd Llun 14 Hydref 2019 am 12.00.** **Ni fydd ffurflenni a ddaw i law ar ôl y dyddiad hwn yn cael eu derbyn.** Rhaid dychwelyd yr holl ffurflenni gyda’r llofnodion perthnasol (derbynnir llofnodion electronig ac wedi’u sganio):

* Ffurflen Enwebu - wedi’i chwblhau a’i llofnodi (gan y Prif Gynigydd) a’i heilio gan yr Eilydd;
* Curriculum Vitae Cryno - wedi’i gwblhau a’i lofnodi (gan y Prif Gynigydd a’r Ymgeisydd) i gefnogi’r enwebiad;
* Adroddiad Cyfrinachol y Cefnogwr Gwybodus - wedi’i lofnodi ac yn gwerthuso a yw’r ymgeisydd yn teilyngu etholiad ar sail y CV cryno, ymateb y cynigydd i ddatganiad yr Ymgeisydd o ragoriaeth a meini prawf a meincnodau’r Gymdeithas Ddysgedig;
* Datganiad cyfrinachol o amgylchiadau unigol os yw’n briodol.
* Copi PDF o CV llawn yr ymgeisydd yn cynnwys rhestr lawn o gyhoeddiadau/allbynnau.

1. Ni fydd unrhyw ddeunyddiau, geirda na llythyrau cefnogol digymell yn cael eu derbyn fel rhan o’r enwebiad. Mae’n hanfodol felly fod yr holl rannau perthnasol o’r dogfennau’n cael eu cwblhau mor llawn â phosibl.
2. Rhaid i’r ffurflenni ddilyn yr uchafsymiau geiriau (os nodir).
3. Caiff yr holl ddogfennau a gyflwynir mewn perthynas â’r enwebiad eu hystyried gan y Pwyllgor Craffu, ond noder mai CV cryno’r Ymgeisydd ac ymateb y cynigydd iddo fydd yr unig ddogfen a gyflwynir i Gyngor y Gymdeithas ac y caiff ei chyflwyno heb ei golygu.

**Ffurflen Enwebu**

**Cefnogwyr Gwybodus ac Aseswyr**

Caiff pob ymgeisydd ei werthuso gan un cefnogwr gwybodus ac o leiaf un asesydd annibynnol.

Gall y **cefnogwr gwybodus** fod yn rhywun sydd wedi gweithio gyda’r ymgeisydd ac sy’n adnabod ei g/waith yn dda. Gall y Cynigydd, yr Eilydd a’r Ymgeisydd drafod cefnogwyr priodol ond ni ddylai neb ond y Cynigydd gysylltu â’r cefnogwr, a rhaid cyflwyno’r adroddiad yn gyfrinachol i’r Cynigydd i’w drosglwyddo i’r Gymdeithas gyda’r cynnig..

Gall cefnogwyr gwybodus gynnwys, ond nid ydynt yn gyfyngedig i, gyd-ddeiliaid grant, cydawduron, goruchwylwyr a chydweithwyr academaidd.

Rhaid i’r cefnogwyr gwybodus a’r aseswyr:

• fod yn gyfarwydd â maes, gwaith neu statws yr Ymgeisydd;

• beidio â bod yn aelodau o’r Cyngor neu Bwyllgor Craffu;

• beidio â bod yn gyflogedig neu wedi’u lleoli yn sefydliad yr ymgeisydd.

Nid oes gofyniad bod cefnogwyr gwybodus nac aseswyr yn Gymrodorion y Gymdeithas Ddysgedig.

Gellir eu tynnu o blith unigolion cymwys o Gymdeithasau Dysgedig o statws cyfatebol neu o blith ysgolheigion nodedig eraill, a dylai fod ganddynt statws rhyngwladol yn eu maes.

Fel arfer ni ddylai fod gan **aseswyr** gyswllt uniongyrchol â gwaith yr Ymgeisydd (e.e. cydawdur, cyn oruchwyliwr) a gallant fod o’r tu allan i’r DU er mwyn cynorthwyo ag asesiad o enw da rhyngwladol yr Ymgeisydd.

Gall y Cynigydd, yr Eilydd a’r Ymgeisydd drafod aseswyr posibl a dylent gyflwyno rhestr o hyd at dri ar y Ffurflen Enwebu.

Cadeiryddion y Pwyllgorau Craffu sy’n gyfrifol am ddethol (gyda chymorth staff y Gymdeithas Ddysgedig) a chysylltu ag aseswr priodol a cheisio o leiaf un adroddiad annibynnol ar yr ymgeisydd.

**CV Cryno**

**Defnyddio Templed y CV**

Dylai’r Cynigydd a’r Ymgeisydd weithio gyda’i gilydd ar y CV Cryno. Mae hwn yn CV i gefnogi’r enwebiad. Dylid ei gadw’n gryno a darparu’r dystiolaeth angenrheidiol:

1. i gefnogi’r achos dros ethol a wneir gan y Cynigydd a’r Eilydd;
2. i ddarparu tystiolaeth i’r cefnogwr gwybodus a’r aseswr/wyr a’r Pwyllgor Craffu i wneud penderfyniadau gwybodus am yr honiadau yn y cynnig.

Yr hyn sy’n bwysig ym mhob achos yw bod sylw’n cael ei dalu i’r meini prawf a’r meincnodau ar gyfer ethol ac i’r ffyrdd y mae CV yr Ymgeisydd yn dangos bod y **meincnodau** perthnasol yn cael eu cyflawni. Nid ydynt

yn orfodol nac yn hollgynhwysol a’u bwriad yw darparu arweiniad a chefnogi cysondeb a thryloywder (Gwelir [Canllawiau Meincnodau Guidance Benchmarks-19-20](https://www.cymdeithasddysgedig.cymru/wp-content/uploads/2019/08/Canllawiau-Meincnodau-Guidance-Benchmarks-19-20.docx)).

**Cyhoeddiadau/ Allbynnau**

**Ymchwil, Ysgolheictod ac Addysg**

Rhestrwch eich cyhoeddiadau / cyfraniadau ysgolheigaidd (20) dan y penawdau (llyfrau, erthyglau mewn cyfnodolion a adolygir gan gymheiriaid, penodau mewn llyfrau, erthyglau/cyfraniadau ysgolheigaidd eraill, perfformiadau, gweithiau llenyddol, cyfansoddiadau cerddorol ac ati) yn nhrefn eu dyddiad gan ddechrau gyda’r mwyaf diweddar.

**Busnes, Gwasanaeth Cyhoeddus ac Ymgysylltu â’r Cyhoedd**

Rhestrwch eich prif allbynnau (hyd at 20) megis: adroddiadau i’r llywodraeth, asiantaethau rhyngwladol, cyrff elusennol mawr neu fusnes; meddalwedd; dyluniadau; perfformiadau; gweithiau llenyddol; gweithiau celf; arteffactau a phatentau.

**Cyfeirnodi**: Nodwch fanylion y cyfnodolion, cyhoeddwyr, dyddiadau a rhifau tudalennau pob cyhoeddiad/allbwn fel bo’n briodol. Ar gyfer perfformiadau, arddangosfeydd, meddalwedd, patentau ac ati, nodwch y lleoliad a’r dyddiad neu wybodaeth berthnasol arall.

**Cwblhau’r Ffurflen Amgylchiadau Unigol**

Bydd natur y rhagoriaeth y bydd y Pwyllgorau Craffu yn chwilio amdani bob amser yn gysylltiedig â bywyd a phrofiad yr Ymgeisydd. Caiff trefniadau cytundebol (e.e. llawn amser, rhan amser, rhannu swydd / cyfrifoldebau clinigol) ac unrhyw amgylchiadau personol, teuluol neu anacademaidd a allai fod wedi cael effaith ar yrfa broffesiynol yr Ymgeisydd felly eu hystyried wrth asesu’r enwebiad. Rhoddir ystyriaeth lle bo’n briodol i faint y gwaith a gyflwynir a’r rhesymau amdano. Bydd y safonau rhagoriaeth disgwyliedig yn parhau’r un fath.

Gallai ffactorau sydd wedi effeithio ar broffil gyrfa a maint yr allbwn gynnwys, ond nid ydynt yn gyfyngedig i’r canlynol:

• trefniadau gwaith hyblyg (e.e. toriadau gyrfa, gwaith rhan amser, gwaith semester / tymor, rhannu swydd)

• beichiogrwydd, mamolaeth, tadolaeth, absenoldeb rhieni a rennir, mabwysiadu a benthyg croth, gwarchodaeth arbennig

• cyfrifoldebau gofalu

• anabledd, afiechyd (gan gynnwys iechyd meddwl) neu anaf

• amgylchiadau’n ymwneud â hunaniaeth rhywedd

• amgylchiadau personol, teuluol neu anacademaidd eraill sydd wedi cyfyngu ar neu oedi gyrfa broffesiynol yr Ymgeisydd.

Gellir cynnwys materion anghyfrinachol yn y man priodol ar y CV cryno. Mae ffurflen datgelu ar gael ar gyfer materion ac effaith mwy cyfrinachol eu natur.

**Gwybodaeth bwysig i Ymgeiswyr**

1. mae’r etholiad yn hynod o gystadleuol ac nid oes gwarant o lwyddiant. Yng nghylch etholiad 2018/2019 cafwyd 100 o enwebiadau a dim ond 47 o Gymrodyr newydd a etholwyd;
2. ffi mynediad yr holl Gymrodyr newydd a etholir yn 2019/20 fydd £80 a bydd ffi tanysgrifio blynyddol y Cymrodyr yn £160 (£80 i’r rheini sy’n 70 neu fwy ar 20 Mai 2020, gyda Chymrodyr sy’n 85 oed neu fwy wedi eu heithrio o ffioedd mynediad a thanysgrifio);

gwahoddir y rheini a etholir yn Gymrodyr Cymdeithas Ddysgedig Cymru i Gyfarfod Cyffredinol Blynyddol y Gymdeithas ar **20 Mai 2020**, pan gânt eu croesawu gan y Llywydd a’u derbyn yn ffurfiol i’r Gymrodoriaeth.

**Atodiad A ANNEX**

**Cymdeithas Ddysgedig Cymru – Pwyllgorau Craffu**

**Pynciau**

**ADRAN A – Gwyddoniaeth, Technoleg, Mathemateg a Meddygaeth**

|  |  |  |  |
| --- | --- | --- | --- |
| **A1: Biofeddygol, Clinigol a Niwrowyddoniaeth** | |  |  |
| **Anatomeg a Ffisioleg** | |  | **Gwyddorau Clinigol** |
| Biobeirianneg | |  | Anaestheteg |
| Peirianneg Fiofeddygol | |  | Deintyddiaeth |
| Biofeddygaeth | |  | Ymchwil Gwasanaeth Iechyd |
| Gwyddoniaeth Wybyddol | |  | Geneteg Ddynol |
| Epidemioleg a Gwybodeg Feddygol | |  | Delweddu |
| Gwyddor Bwyd a Maeth | |  | Gofal Dwys/Gofal Brys |
| Meddygaeth Fforensig | |  | Meddygaeth a Meddygaeth Foleciwlaidd |
| Geneteg | |  | Niwroleg a Seiciatreg |
| Haint ac Imiwnedd | |  | Nyrsio |
| Biocemeg Feddygol | |  | Obstetreg a Gynaecoleg |
| Niwrowyddoniaeth | |  | Oncoleg |
| Patholeg | |  | Offthalmoleg |
| Ffarmacoleg a Thocsicoleg | |  | Pediatreg |
| Seiciatreg | |  | Patholeg ac Imiwnoleg |
| Seicoleg | |  | Ffarmacoleg |
| Gwyddorau Milfeddygol Rhag-glinigol | |  | Gofal Sylfaenol |
| Iechyd Rhyw | |  | Proffesiynau’n gysylltiedig â Meddygaeth |
| *Disgyblaethau Eraill* | |  | Iechyd Cyhoeddus a Chlefydau Heintus |
|  | |  | *Disgyblaethau Eraill* |
|  | |  |  |
|  | |  |  |
|  | |  |  |
|  | |  |  |
|  | |  |  |
|  | |  |  |
|  | |  |  |
|  | |  |  |
|  | |  |  |
|  | |  |  |
| **A2: Gwyddorau Cellol, Moleciwlaidd, Esblygol, Organebol ac Ecosystem** | |  |  |
| **Bioleg Organebol ac Amgylcheddol** | |  | **Bioleg Celloedd a Moleciwlaidd** |
| Gwyddor Amaeth | |  | Biocemeg |
| Ymddygiad Anifeiliaid | |  | Biowybodeg |
| Bioleg Anifeiliaid | |  | Biotechnoleg |
| Bioamrywiaeth a Chadwraeth | |  | Bioleg Celloedd |
| Ecoleg | |  | Bioleg Ddatblygiadol |
| Bioleg a Rheoli Amgylcheddol | |  | Genomeg |
| Bioleg Esblygol | |  | Bioleg Foleciwlaidd |
| Gwyddor Coedwig | |  | Geneteg Foleciwlaidd |
| Bioleg Dŵr Croyw | |  | Bioleg Strwythurol |
| Bioleg Forol a Physgodfeydd | |  | Bioleg Systemau a Synthetig |
| Microbioleg | |  | *Disgyblaethau Eraill* |  |
| Mycoleg | |  |  |  |
| Ffisioleg | |  |  |  |
| Bioleg Planhigion | |  |  |  |
| Geneteg Poblogaeth a Meintiol | |  |  |
| Rheoli Adnoddau Gwledig | |  |  |
| Bioleg Pridd | |  |  |
| *Disgyblaethau Eraill* | |  |  |
|  | |  |  |
| **A3 Cemeg, Ffiseg, Seryddiaeth a Gwyddorau Daear** | |  | **Gwyddorau Daear a Chemeg** |
| **Ffiseg a Seryddiaeth** | |  | Cemeg Ddadansoddol |
| Ffiseg Gymwysedig | |  | Catalysis |
| Seryddiaeth a Chosmoleg | |  | Bioleg Gemegol a Chemeg Feddygol |
| Ffiseg Atomig a Moleciwlaidd a Nanodechnoleg | |  | Hinsawdd ac Atmosffer |
| Bioffiseg | |  | Deunyddiau Daear |
| Ffiseg Gyfrifiannol | |  |
| Ffiseg Mater Cyddwys | |  | Arsylwi Daear |
| Ffiseg Feddygol | |  | Adnoddau Daear a Geo-beirianneg |
| Opteg a Laserau | |  | Prosesau Arwyneb Daear |
| Ffiseg Gronynnau a Niwclear | |  | Cemeg Amgylcheddol a Phridd |
| Rhyngwynebau Ffiseg a’r Gwyddorau Bywyd | |  | Geowyddoniaeth Amgylcheddol gan gynnwys Gwyddoniaeth Archeolegol |
| Ffiseg Plasma | |  | Cemeg Anorganig |
| Ffiseg Feddygol |  | | Cemeg Deunyddiau |
| Gwyddor System Solar |  | | Nanowyddoniaeth Foleciwlaidd |
| *Disgyblaethau Eraill* |  | | Eigioneg a Hydroleg |
|  |  | | Cemeg Organig |
|  |  | | Cemeg Ffisegol |
|  |  | | Gwyddor Daear Solet a Phlanedol |
|  |  | | Cemeg Ddamcaniaethol a Chyfrifiannol |
| **A4 Cyfrifiadureg, Mathemateg ac Ystadegau** |  | | **A5 Peirianneg** |
| Deallusrwydd Artiffisial a Dysgu Peiriannau |  | | Peirianneg Awyrofod |
| Mathemateg Actiwaraidd a Chyllidol |  | | Biobeirianneg a thechnolegau gofal iechyd |
| Algebra a Rhesymeg |  | | Peirianneg Gemegol, Proses a Phetroliwm |
| Mathemateg Gymwysedig |  | | Peirianneg Sifil, Strwythurol a Chloddio |
| Graffeg Gyfrifiadurol, Golwg Cyfrifiadurol, Systemau Rhithiol |  | | Cyfathrebu, Arwyddion a Phrosesu Delwedd |
| Rhwydweithiau Cyfrifiadurol a Chyfrifiadura Symudol/Treiddiol |  | | Rheoli, Roboteg a systemau ymreolaethol |
| Systemau Cyfrifiadurol a Pheirianneg Cyfrifiaduron |  | | Peiriannau Dylunio a Systemau |
| Mecaneg Continwwm |  | | Deunyddiau, Dyfeisiau a Systemau Electronig |
| Mathemateg Arwahanol |  | | Systemau Ynni, Ynni Adnewyddadwy a Phŵer Trydanol |
| Geometreg a Thopoleg |  | | Arweinyddiaeth Peirianneg |
| Rhyngweithio Dynol Cyfrifiadurol |  | | Peirianneg Amgylcheddol |
| Systemau Gwybodaeth ac Adalw Gwybodaeth |  | | Dynameg Hylifol, Peirianneg Llongau a Morol |
| Dadansoddi Mathemategol |  | | Peirianneg Ddiwydiannol |
| Bioleg Fathemategol a Chyfrifiannol |  | | Deunyddiau a Nanodechnoleg |
| Ffiseg Fathemategol |  | | Peirianneg Fecanyddol, Gweithgynhyrchu a Chynhyrchu |
| Dadansoddi Rhifol |  | | Technegau Microdon a Thonnau Milimetr |
| Ymchwil Gweithrediadol |  | | Damcaniaeth Tebygolrwydd a Thebygolrwydd Cymwysedig |
| Damcaniaeth Tebygolrwydd a Thebygolrwydd Cymwysedig |  | | Peirianneg Meddalwedd |
| Peirianneg Meddalwedd |  | | *Disgyblaethau Eraill* |
| Ystadegau |  | |  |
| Cyfrifiadureg Ddamcaniaethol a Mathemateg Rifol |  | |  |
| *Disgyblaethau Eraill* |  | |  |

**ADRAN B – Y Celfyddydau, y Dyniaethau a’r Gwyddorau Cymdeithasol**

|  |  |  |  |
| --- | --- | --- | --- |
| **B1 Iaith, Llenyddiaeth a Hanes, Damcaniaeth ac Ymarfer y Celfyddydau Perfformio** | |  |  |
| **Iaith a Llenyddiaeth** | |  | **Hanes, Damcaniaeth ac Ymarfer y Celfyddydau Creadigol a Pherfformio** |
| Ieithyddiaeth Gymwysedig | |  | Pensaernïaeth a Phensaernïaeth Tirwedd |
| Astudiaethau Celtaidd | |  | Dylunio Creadigol |
| Ieithoedd Clasurol a Hanes yr Henfyd | |  | Ysgrifennu Creadigol |
| Astudiaethau Diwylliannol | |  | Polisi Diwylliannol a Chyfraniadau i Fywyd Diwylliannol |
| Llenyddiaeth yn Saesneg | |  | Dawns, Theatr a Pherfformio |
| Ieithoedd a Llên Ewropeaidd Modern a Chanoloesol | |  | Ffilm, Teledu, Radio a’r Cyfryngau Digidol |
| Ieithoedd a Llên Anewropeaidd | |  | Hanes y Celfyddydau a Dylunio |
| Ieithyddiaeth a Seineg Ddamcaniaethol | |  | Newyddiaduraeth |
| Astudiaethau Cymru | |  | Astudiaethau Cyfryngau |
| *Disgyblaethau Eraill* | |  | Cerddoriaeth |
|  | |  | Cynllunio a Dylunio Trefol |  |
|  | |  | Y Celfyddydau Gweledol a Chymwysedig |  |
|  | |  | *Disgyblaethau Eraill* |  |
|  | |  |  |  |
| **B2 Hanes, Athroniaeth a Diwinyddiaeth** | |  |  |
| **Hanes** | |  | **Athroniaeth a Diwinyddiaeth** |
| Hanes Prydain | |  | Estheteg, Moeseg ac Athroniaeth Foesol |
| Hanes Eglwysig | |  | Astudiaethau Beiblaidd |
| Hanes Economaidd a Chymdeithasol | |  | Epistemoleg ac Athroniaeth Gwyddoniaeth |
| Hanes Ewrop | |  | Hanes Athroniaeth a Syniadau |
| Archaeoleg Hanesyddol | |  | Hanes Crefydd |
| Hanesyddiaeth | |  | Rhesymeg a Metaffiseg |
| Hanes Cyfandiroedd Eraill | |  | Athroniaeth Wleidyddol |
| Hanes Crefydd | |  | Astudiaethau Crefydd |
| Hanes Gwyddoniaeth a Meddygaeth | |  | Diwinyddiaeth ac Athroniaeth Crefydd |
| Archeoleg Cyn-hanesyddol | |  | *Disgyblaethau Eraill* |
| *Disgyblaethau Eraill* | |  |
|  | |  |  |
|  | |  |  |
|  | |  |  |
|  | |  |  |
| **B3 Gwyddorau Economaidd a Chymdeithasol Addysg a’r Gyfraith** |  | |  |
| **Gwyddorau Economaidd a Chymdeithasol ac Addysg** |  | | **Y Gyfraith** |
| Anthropoleg, Cymdeithaseg, Polisi Cymdeithasol a Gwaith Cymdeithasol |  | | Cyfraith Fasnachol |
| Astudiaethau Cyfrifyddu |  | | Cyfraith Gymharol |
| Astudiaethau Busnes ac Astudiaethau Rheoli |  | | Cyfraith Trosedd |
| Daearyddiaeth Economaidd, Ddynol a Chymdeithasol |  | | Cyfraith Ewropeaidd |
| Economeg ac Econometreg |  | | Hawliau Dynol |
| Ymchwil a Pholisi Addysg |  | | Technoleg Gwybodaeth: y Gyfraith ac Ymarfer |
| Gwyddor Wleidyddol a Chysylltiadau Rhyngwladol |  | | Cyfraith Ryngwladol |
| *Disgyblaethau Eraill* |  | | Cyfreitheg |
|  |  | | Hanes Cyfreithiol |
|  |  | | Ymarfer Cyfreithiol a Gweinyddu Cyfiawnder |
|  |  | | Cyfraith Breifat |
|  |  | | Cyfraith Gyhoeddus |
|  |  | | Astudiaethau Sosio-Gyfreithiol a Throseddeg |
|  |  | | *Disgyblaethau Eraill* |
|  |  | |  |
| **ADRAN C –Busnes, Gwasanaeth Cyhoeddus ac Ymgysylltu â’r Cyhoedd** | | | |
| **Busnes, Gwasanaeth Cyhoeddus ac Ymgysylltu â’r Cyhoedd** |  | |  |
| **Ymgysylltu â’r Cyhoedd a Dealltwriaeth** |  | | **Arweinyddiaeth Broffesiynol, Addysgol a’r Sector Cyhoeddus** |
| Curadu Amgueddfeydd ac Orielau |  | | Arweinyddiaeth a Datblygiad Addysg Uwch |
| Llyfrgellyddiaeth a Rheoli Gwybodaeth |  | | Arweinyddiaeth a Datblygiad Ysgolion ac Addysg Bellach |
| Gwaith Ymestyn a Dealltwriaeth y Cyhoedd o Wyddoniaeth a Llên |  | | Arweinyddiaeth y Sector Nid Er Elw a Gwirfoddol |
| *Disgyblaethau Eraill* |  | | Arweinyddiaeth Broffesiynol |
|  |  | | Arweinyddiaeth Polisi Cyhoeddus a’r Sector Cyhoeddus |
|  |  | | *Disgyblaethau Eraill* |
|  |  | |  |
| **Arweinyddiaeth Broffesiynol, Addysgol a’r Sector Cyhoeddus** |  | | **Arweinyddiaeth Sector Preifat** |
| Arweinyddiaeth a Datblygiad Addysg Uwch |  | | Menter |
| Arweinyddiaeth a Datblygiad Ysgolion ac Addysg Bellach |  | | Diwydiant a Masnach |
| Arweinyddiaeth y Sector Nid Er Elw a Gwirfoddol |  | | Rheoli’r Sector Preifat |
| Arweinyddiaeth Broffesiynol |  | | *Disgyblaethau Eraill* |
| Arweinyddiaeth Polisi Cyhoeddus a’r Sector Cyhoeddus |  | |  |
| *Disgyblaethau Eraill* |  | |  |